b'\n_START_ARTICLE_\nTiberiu Ionescu\n_START_PARAGRAPH_\nTiberiu Ionescu (n. 7 mai 1936) a fost un opozant al regimului comunist.\n_START_SECTION_\nBiografie\n_START_PARAGRAPH_\nTiberiu Ionescu s-a n\xc4\x83scut la 7 mai 1936 \xc3\xaen comuna Aghire\xc8\x99u. Dup\xc4\x83 absolvirea liceului s-a \xc3\xaenscris la Facultatea de Electronic\xc4\x83 a Institutului Politehnic din Bucure\xc8\x99ti. \xc3\x8en perioada c\xc3\xa2nd era student \xc3\xaen anul III a participat la mi\xc8\x99c\xc4\x83rile revendicative ale studen\xc8\x9bilor din Bucure\xc8\x99ti \xc3\xaen 1956 (vezi Mi\xc8\x99c\xc4\x83rile studen\xc8\x9be\xc8\x99ti din Bucure\xc8\x99ti din 1956). A fost printre organizatorii unui miting de solidaritate cu studen\xc8\x9bii aresta\xc8\x9bi, programat pentru ziua de 15 noiembrie 1956. A fost arestat la 4 decembrie 1956. Ancheta sa a fost condus\xc4\x83 de locotenent major Gheorghe Mih\xc4\x83ilescu, locotenent major Constantin Popescu, locotenent major Vasile Dumitrescu \xc8\x99i locotenent major Dumitru Preda. Prin sentin\xc8\x9ba Nr. 234 din 15 februarie 1957 a Tribunalului Militar Bucure\xc8\x99ti, a fost condamnat la 6 luni \xc3\xaenchisoare corec\xc8\x9bional\xc4\x83. A fost eliberat, dup\xc4\x83 executarea sentin\xc8\x9bei, la 1 iunie 1957._NEWLINE_Dup\xc4\x83 eliberare \xc8\x99i-a terminat studiile ob\xc8\x9bin\xc3\xa2nd diploma de inginer.'